ཅིག།སོགས་ཀྱིས་ཚད་མེད་བཞི་བསྒོམ་མཐར་ཚོགས་ཞིང་རང་ལ་བསྡུ།དེ་ནས་གནས་ཡོ་བྱིན་གྱིས་བརླབ་པ་ནི།དཀོན་མཆོག་རིན་ཆེན་གསུམ་གྱི་བདེན་པ་དང་།།རྒྱལ་བ་སྲས་བཅས།
རྣམས་ཀྱི་བྱིན་རླབས་མཐུ།།ཚོགས་གཉིས་ཡོངས་སུ་རྫོགས་པའི་མངའ་ཐང་དཔལ།།ཆོས་དབྱིངས་རྣམ་པར་དག་པའི་བདེན་སྟོབས་ཀྱིས།།སྣོད་བཅུད་པ་དེ་ཅན་ཞིང་གི་འབྱོར་པ་ལྟར།།
ཡིད་འཕྲོག་ངོ་མཚར་བཀོད་པ་འབྱམས་ཀླས་གཞིར།།དངོས་བཤམས་གཟུངས་རིག་མོས་སྟོབས་ཀྱིས་སྤྲུལ་པའི།།མཆོད་སྦྱིན་རྒྱ་མཚོས་གང་ཞིང་སྤྱོད་གྱུར་ཅིག།ཅེས་བདེན་སྟོབས་དང་།།
ཆོད་པའི་སྤྲིན་གཟུངས་ལན་གསུམ་བརྗོད་པ་བརླབ་བོ།།གཉིས་པ་དངོས་གཞི་པ།ཚོགས་རྟེན་གསལ་གདབ་པ་ནི།ཨོཾ་ཤུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཏྨ་ཀོ྅ཧཾ།ཆོས་ཀུན་གདོད་ནས་སྤྲོས་བྲལ་འོད་གསལ་དབྱིངས།

སྟོང་དང་རྟེན་འབྱུང་ཟུང་འཇུག་སྒྱུ་མའི་གར།།སྣོད་བཅུད་རྣམ་དག་རང་བྱུང་གཞལ་མེད་ཁང་།།ཕུལ་བྱུང་བཀོད་པས་མངོན་པར་མཛེས་པའི་དབུས།།རིན་ཆེན་སེང་ཁྲི་པ་ཟླའི་གདན་གྱི་སྟེང་།།
རིགས་ཀུན་ཁྱབ་བདག་རྩ་བའི་བླ་མ་མཆོག།རྣམ་རོལ་མ་འགགས་བཅོམ་ལྡན་རྡོ་རྗེ་སེམས།།དཀར་གས་ལ་བྱག་གཉིས་ཐབས་ཤེས་རྡོར་དྲིལ་བསྣམས།།རང་འོད་ཡུམ་འཁྱུད་ལོངས་སྐུའི
རྒྱན་གྱིས་སྤྲས།།སྤྱི་བོར་བརྒྱུད་པ་དྲུག་ལྡན་བླ་མ་དང་།།མཐའ་བསྐོར་མདོ་སྐྱེ་སྒྲུབ་སྡེ་བཀའ་དགོངས་སོགས།།རྒྱུད་སྡེ་བཞི་དྲུག་ཡི་དམ་ལྷ་ཡིས་བསྐོར།།གཡས་སུ་མདོ་ཡི་སྟོན་མཆོག
ཤཱཀྱའི་སྲས།།མཆོག་གི་སྦྲུལ་སྐུ་མཚན་དཔེའི་གཟི་བྱིན་འབར།།གསེར་གྱི་མདོག་ཅན་ས་གནོན་མཉམ་བཞག་མཛད།།མཐའ་བསྐོར་སྐལ་བཟང་སངས་རྒྱས་སྟོང་རྩ་གཉིས།།ཉེ་
པཔའི་སྲས་བརྒྱད་གནས་བརྟན་དགྲ་བཅོམ་ཚོགས།།སོ་ཐར་བྱང་སེམས་བརྒྱུད་པའི་བླ་མས་བསྐོར།།གཡོན་དུ་སྔགས་ཀྱི་སྟོན་མཆོག་མཚོ་སྐྱེས་རྗེ།།དཀར་དམར་མདངས་ལྡན་རྡོ་རྗེ་ཐོད་བུམ་འཛིན།།
རང་འོད་དབྱིངས་བྱུག་མཚོ་རྒྱལ་ཡུམ་དང་འཁྲིལ།།མཐའ་བསྐོར་མཁན་ཆེན་ཆོས་རྒྱལ་བྲི་མ་ལ།།སྤྲུལ་བའི་ལོ་པཎ་གཏེར་སྟོན་བརྒྱ་རྩ་སོགས།།རིག་འཛིན་དཔའ་བོ་མཁའ་འགྲི་བྱེ་བས་བསྐོར།།

གཞན་ཡང་མཐའ་བསྐོར་གཙང་རིས་དཔལ་མགོན་སོགས།།བཀའ་གཏེར་བསྟན་སྲུང་དཀར་ཕྱོགས་སྐྱོངས་པའི་ཚོགས།།དངོས་གཅིག་དུ་མར་འཆར་པའི་ཡེ་ཤེས་སྤྲིན།།གྲཏྲེ
མེད་ཏིལ་གྱི་གང་བུ་བཞིན་གང་བའི།།གནས་གསུམ་འབྲུ་གསུམ་མཚན་ལས་འོད་འཕྲོས་པས།།ཆོས་དབྱིངས་དང་མཉམ་རྒྱལ་བའི་ཞིང་རྣམས་ནས།།ཡེ་ཤེས་སེམས་དཔའ་འཁོར་བཅས་སྤྱན
དྲངས་གྱུར།།ཞེས་འོས་ལ།སྤོས་དང་བཅས།མ་ལུས་སེམས་ཅན་ཀུན་གྱི་མགོན་གྱུར་ཅིང་།།བདུང་སྡེ་དཔུང་བཅས་མི་བཟད་འཇོམས་མཛད་ལྷ།།དངོས་རྣམས་མ་ལུས་ཇི་བཞིན་མཁྱེན་གྱུར་པའི།།
བཅོམ་ལྡན་འཁོར་བཅས་གནས་འདིར་གཤེགས་སུ་གསོལ།།ཞེས་པའམ་ཚང་བར་བརྗོད་པའི་མཐར།ཨོཾ་སརྦ་ཏ་ཐཱ་ག་ཏ་བུདྡྷ་བོ་དྷི་སཏྭ་བྷྱཿགུ་རུ་དེ་ཝཌཱ་ཀི་ནཱི་ས་པ་རི་ཝཱ་ར་ཨེ་ཧྱེ་ཧི།ཞེས་གྱེན་དྲངས།ག་ག་ན་ཁཾ་ས་མ
ཡེ་སྭཱ་ཧཱས་མཆོད་ཡོན་འབུལ།ཨ་བྷི་ཥེ་ཀ་ཏེས་སྲུ་ལུས་གསོལ།ཨོཾ་ཧཱུཾ་ཏྲཱཾ་ཧྲཱིཿཨཱཿཀཱ་ཡ་པི་ཤོ་དྷ་ནེ་སྭཱ་ཧཱས་སུ་བྱི།པདྨ་ཀ་མ་ལཱ་ཡ་སྟྭཾ་གྱིས་གདན་ཕུལ་ནས།མདུན་རྟེན་དང་དབྱེར་མེད་དུ་དགྱེས་བཞིན་བཞུགས་པར་བས་པ།
སྤུན་ཚིགས་བཅད་དང་སྤེར་བ་སྐྱེ་ལྟར་བྱ།དེ་ནས་ཡན་ལག་བདུན་པ་ནི།སྨོན་སྨིན་ལུགས་ཆོས་སྤྱོད་ལྟར་རྒྱས་པར་བྱ།བསྡུ་ན་ཀུན་མཁྱེན་ཕྲས་བརྩེ་བ་ཆེན་པོའི་གསུངས་འདི་ལྟར་བྱ་སྟེ།དང་པོ་ཕྱག་འཚལ་བ་ནི།ཕྱོགས་བཅུ་དུས་གསུམ་སྐྱབས་གནས

ཐམས་ཅད་དང་།།མི་ཕྱེད་རིགས་ཀུན་ཁྱབ་བདག་རྡོ་རྗེ་སེམས།།མོས་པའི་ཡིད་མཁར་མངོན་སུམ་གཤེགས་ནས་ཀྱང་།།མགོན་མེད་བདག་ལ་ཐུགས་རྗེའི་སྤྱན་གྱིས་གཟིགས།།བདག་གཞན་མཁའ
ཁྱབ་འགྲོ་བ་མ་ལུས་ཀུན།།ཞིང་གི་རྡུལ་སྙེད་ལུས་རབ་སྤྲུལ་ནས་སུ།།སྒོ་གསུམ་དད་དང་གུས་པས་ཕྱག་འཚལ་ཞིང་།།བྱང་ཆུབ་བར་དུ་སྐྱབས་ཀྱི་སྙིང་པོར་བཟུང་།།གང་གི་དྲིན་གྱིས་གནས་སྐབས
མཐར་ཐུག་གི།དགེ་ལེགས་མཐའ་དག་གཅིག་ཅར་སྦྱིན་མཛད་པ།།སྲས་བཅས་རྒྱལ་བ་ཀུན་གྱི་ཡེ་ཤེས་སྐུ།།རྩ་བའི་བླ་མའི་ཞབས་ལ་ཕྱག་འཚལ་ལོ།།མི་རྟོག་རྡོ་རྗེ་ཐབས་ཀྱི་ཡེ་ཤེས་ནི།།དམིགས
མེད་ཤེས་རབ་ཡུམ་གྱི་ངང་དུ་རྟོགས།།ཐུགས་རྗེའི་བྱེ་བྲག་སྣ་ཚོགས་ཅིང་ཡང་སྟོན།།རྡོ་རྗེ་སེམས་དཔའ་ཆེ་ལ་ཕྱག་འཚལ་ལོ།།ཐབས་མཁས་ཐུགས་རྗེས་ཤཱཀྱའི་རིགས་སུ་འཁྲུངས།།གཞན་གྱིས
མི་ཐུབ་བདུད་ཀྱི་དཔུང་བཅོམ་པ།།གསེར་གྱི་ལྷུན་པོ་ལྟ་བུར་བརྗིད་པའི་སྐུ།།ཤཱཀྱའི་རྒྱལ་པོ་ཆེ་ལ་ཕྱག་འཚལ་ལོ།།དུས་གསུམ་རྒྱལ་བ་ཀུན་དངོས་རིགས་བརྒྱའི་བདག།ཕྲིན་ལས་རྣམ་བཞིའི་འཁོར
ལོས་བསྒྱུར་བ་པོ།།སྣང་སྲིད་དབང་དུ་སྡུད་པའི་མཐུ་སྟོབས་ཅན།།པདྨ་འབྱུང་གནས་ཞབས་ལ་ཕྱག་འཚལ་ལོ།།སོ་ཐར་བྱང་སེམས་གསང་སྔགས་སྡོམ་པ་དང་།།འདུལ་བ་མངོན་པ་མདོ་སྡེ་རིན་པོ

ཆེ།།ལེགས་པར་གསུངས་དང་དེ་ཡི་དགོངས་འགྲེལ་གྱི།།བཅུད་པའི་ཐ་མ་རྣམས་ལ་ཕྱག་འཚལ་ལོ།།ཉན་རང་བྱང་སེམས་བྱ་སྤྱོད་རྣལ་འབྱོར་རྒྱུད།།རྣལ་འབྱོར་ཆེ་དང་ཨ་ནུ་
ཨ་ཏི་སོགས།།ཐེག་པ་རིམ་དགུའི་ཆོས་ཚུལ་རྒྱ་མཚོ་ཡི།།རྩ་བརྒྱད་བླ་མ་རྣམས་ལ་ཕྱག་འཚལ་ལོ།།རིགས་དང་དཀྱིལ་འཁོར་རྒྱ་མཚོའི་རྣམ་རོལ་གྱིས།།སྒྲུབ་པ་པོ་ལ་དངོས་གྲུབ་མཆོག་སྩོལ་བ།
རྡོ་རྗེ་ཐེག་པའི་རྒྱུད་སྡེ་ཆེན་པོ་བཞིའི།།ཡིད་མ་ལྷ་ཚོགས་རྣམས་ལ་ཕྱག་འཚལ་ལོ།།ཚོགས་གཉིས་མཐར་ཕྱིན་སུ་གསུམ་མངོན་དུ་གྱུར།།མཁྱེན་བརྩེ་ནུས་པའི་ཕྲིན་ལས་བསམ་མི་ཁྱབ།།ལྷ
བཅས་འཇིག་རྟེན་ཀུན་གྱི་སྐྱབས་གཅིག་པུ།།རྫོགས་པའི་སངས་རྒྱས་རྣམས་ལ་ཕྱག་འཚལ་ལོ།།བསླབ་པ་གསུམ་སྟོན་ངག་ཚིག་དྲི་མ་མེད།།ཚད་མ་གསུམ་ལྡན་ཐོག་མཐའ་བར་དགེ་བ།།ལམ
དང་འགོག་པའི་བདེན་པས་བསྡུས་པ་ཡི།།ལུང་རྟོགས་དམ་པའི་ཆོས་ལ་ཕྱག་འཚལ་ལོ།།རིག་དང་གྲོལ་བའི་ཡོན་ཏན་རྨད་བྱུང་བ།།རྒྱལ་སྲས་བྱང་ཆུབ་སེམས་དཔའི་དགེ་འདུན་དང་།།བདེན་
བཞིའི་ལམ་གྱིས་སྲིད་ལས་རྣམ་གྲོལ་བའི།།ཉན་དང་འཕགས་པའི་ཚོགས་ལ་ཕྱག་འཚལ་ལོ།།རྡོ་རྗེ་ཡེ་ཤེས་འབར་བའི་སྣང་བ་ཆེས།།བདུད་དང་ལོག་པར་འདྲེན་པ་ཀུན་བསྲེགས་ནས།།བསྟན

དང་བསྟན་འཛིན་བུ་བཞིན་སྐྱོང་མཛད་པ།།མཁའ་འགྲོ་ཆོས་སྲུང་རྣམས་ལ་ཕྱག་འཚལ་ལོ།།གང་གི་སྨོན་ལམ་རྫོགས་ལྡན་སྤྲིན་ཆེན་ལས།།ཚེ་དཔལ་འབྱོར་པའི་ནོར་བུའི་གྲུ་ཆར
གྱིས།།དོན་གཉིས་འདོད་ཆུ་ཡིད་བཞིན་སྩོལ་མཛད་པའི།།གནོད་སྦྱིན་ནོར་སྐྱོང་རྣམས་ལ་ཕྱག་འཚལ་ལོ།།མདོར་ན་གདུལ་བྱའི་ཁམས་དབང་བསམ་པ་བཞིན།།གང་འདུལ་སྒྱུ་འཕྲུལ་དྲ་བའི
རོལ་པ་ཅན།།སྐྱབས་གནས་དཀོན་མཆོག་རྒྱ་མཚོའི་ཚོགས་རྣམས་ལ།།རྟག་ཏུ་གུས་པའི་ཡིད་ཀྱིས་ཕྱག་འཚལ་ལོ།།ཞེས་དང་།ན་མོ་མཉྫུ་ཤྲཱི་ཡེ།ན་མཿསུ་ཤྲི་ཡཾ།ན་མ་ཨུཏྟ་མ།
ཤྲི་ཡེ་སྭཱ་ཧཱ།ཞེས་སྔགས་ལན་གསུམ་བཅས་ཀྱིས་ཕྱག་བྱ།གཉིས་པ་མཆོད་པ་འབུལ་བ་ནི།དངོས་སུ་བཤམས་པ་རྣམས།སྤྲོ་ན།རབ་འབྱམས་རྒྱ་མཚོ་དཔག་མེད་ན།སོགས་ཀྱི་འབུལ།བསྣུན།དྲི་མེད་ཡིད་འོང་ལྷ་རྫས་ལས
བྱུང་བའི།མཆོད་ཡོན་ཞབས་བསིལ་མེ་ཏོག་བདུག་སྤོས་དང་།།མར་མེ་དྲི་ཆབ་ཞལ་ཟས་རོལ་མོ་སོགས།།ཀུན་བཟང་མཆོད་སྤྲིན་རྒྱ་མཚོས་མཆོད་པར་བགྱི།།ཨོཾ་སརྦ་ཏ་ཐཱ་ག་ཏ་བུདྡྷ་བོ་དྷི་སཏྭ་བྷེ་གུ་རུ་དེ་ཝ་ཌཱ་ཀི་ནཱི་ས་པ
རི་ཝཱ་ར་ཨནྟཾ།པ་ཏྱཾ:པུཥྤེ:དྷཱཔྤེ:ཨ་ལོ་ཀེ་གནྡྷེ་ནཻ་ཝི་བྱ:ཤབྟ:རཱུ་པ་ཤབྡ་གནྡྷེ་རཱས་སྭནྟེ་དྷརྨ་དྷཱ་ཏུ་སརྦ་མ་ཧཱ་པཱུ་ཛ་ས་མ་ཡ་ཧོཿཞེས་རོལ་མོ་དང་བཅས་པས་མཆོད་ཅིང་མཎྜལ་རྒྱས་བསྡུས་གང་རིགས་འབུལ།

ཡིད་སྦྲུལ་ཆུར་བྱས་ཏེ།བདག་གཞན་ལུས་དང་ལོངས་སྤྱོད་དགེ་ཚོགས་དང་།།ཕྱོགས་བཅུ་རབས་འབྱམས་ཞིང་གི་རྡུལ་སྙེད་ཀྱི།།རི་རབ་གླིང་བཞི་ལྷ་མིའི་ལོངས་སྤྱོད་བཅས།།དཔག
ཡས་ནམ་མཁའ་ཁྱབ་པའི་སྤྲིན་གྱིས་མཆོད།།བསོད་ནམས་ཆེན་པོའི་དགེ་མཚན་རྨད་བྱུང་བ།།བཀྲ་ཤིས་རྫས་རྟགས་རྒྱལ་སྲིད་རྣམ་བདུན་དང་།།ཉེ་བའི་རིན་ཆེན་བདུན་སོགས་རྒྱ་ཆེ་བ།།ཐུགས་རྗེའི
བདག་ཉིད་རྒྱལ་བ་སྲས་བཅས་མཆོད།།ཡིད་འཕྲོག་སྣ་ཚོགས་ནོར་བུའི་རི་བོ་དང་།།བསམ་ཀུན་ཡོངས་སུ་རྫོགས་བྱེད་ལྗོན་པ་མཆོག།འདོད་འཇོའི་བ་དང་མ་རྨོས་དགའཚལ་སོགས།།གླིང
བཞིའི་འབྱོར་པའི་ཁྱད་པར་རྣམས་ཀྱིས་མཆོད།།རིན་ཆེན་གདུགས་མཛེས་གསེར་གྱི་ཡུ་བ་ཅན།།ཕྱོགས་ལས་རྣམ་པར་རྒྱལ་བའི་རྒྱལ་མཚན་དང་།།སྲིད་ན་སྣང་བྱེད་ཉི་ཟླའི་དཀྱིལ་འཁོར
ཟུང་།།སྤྲིན་བྲལ་འོད་ཟེར་རབ་ཏུ་འབར་བས་མཆོད།།ལྷ་དང་དྲང་སྲོང་གྲུབ་པའི་སྐྱེད་མོས་ཚལ།།དབེན་ཞིང་ཉམས་དགའི་ཕུག་དང་བྲག་རིའི་སྐྱིབས།།ཙནྡན་ལྗོན་ཤིང་འཁྲིགས་པའི་སྨན་ལྗོངས
སོགས།།མེ་ཏོག་འབྲས་བུས་བརྒྱན་པ་རྣམས་ཀྱིས་མཆོད།།ཡན་ལག་བརྒྱད་ལྡན་རྫིང་བུའི་འབབས་སྟེགས་ནི།།པུཎྜ་རཱི་ཀའི་དོ་ཤལ་འཛིན་པ་ན།།ངང་པ་ཤིན་ཏུ་ཞི་བས་རོལ་པའི་འཛུམ།།བུང

བབ་མྱོས་པའི་སྒྲ་དབྱངས་སྒྲོགས་པས་མཆོད།།ཨུཏྤ་ལ་མནྡཱ་ར་དང་ཀུ་མུཏ་སོགས།།མཚར་སྡུག་རྫོགས་པའི་པདྨོའི་ནགས་ཚལ་དང་།།ལྷན་ཅིག་སྐྱེས་དང་སྦྱར་བ་ལས་བྱུང་བའི།།བདུག་པའི་སྤྲིན།།
ཚོགས་རྣམས་ཀྱིས་མཆོད་པར་བགྱི།།ཉི་ཟླ་ནོར་བུ་སྒྲོན་མེའི་སྣང་བ་ཡིས།།མུན་པ་སྟུག་པོའི་འཐིབ་བུ་འཇིལ་བ་དང་།།ག་བུར་ཙནྡན་དྲི་ཡིས་ཆུ་རྒྱུན་གྱིས།།གདུང་བ་མཐའ་དག་འཕྲོག་པའི
བསྙེན་བཀུར་སྟོབས།།བཟའ་བཅའ་བཏུང་བའི་ཁྱད་པར་ཇི་སྙེད་ཀུན།།བདུད་རྩིའི་བཅུད་ལྡན་རོ་བརྒྱའི་ཞལ་ཟས་དང་།།བཻ་ཌཱུར་རྒྱུད་མངས་སྒྲེང་བའི་སྙན་འགྱུར་སོགས།།དབྱངས་བདུན་རྫོགས
པའི་རོལ་མོའི་ཚོགས་ཀྱིས་མཆོད།།དབང་པོའི་ཚོན་གྱིས་བསྒྱུར་བའི་རེག་བྱ་མཆོག།སྲབ་འཇམ་ཡང་བ་ལྷ་ཡིན་བཟའ་དང་།།གདུ་བུ་དཔུང་རྒྱན་ཅོད་པཎ་ཕྲེང་བ་སོགས།།རྣམ་མང་རྒྱན་གྱི་ཁྱད
པར་ར་དུ་མས་མཆོད།།དངོས་འབྱོར་ཡིད་སྤྲུལ་ཕྱི་ནང་གསང་བ་ཡི།།ཀུན་བཟང་མཆོད་སྤྲིན་རྒྱ་མཚོས་མཆོད་པ་དང་།།རྒྱལ་བ་སྲས་བཅས་དགྱེས་པའི་བརྟུལ་ཞུགས་ནི།།སྲོག་གི་ཕྱིར་ཡང་མི་གཏོང
གཟུང་བར་བགྱི།།ཞེས་དང་།ན་མཿསརྦ་བུདྡྷ་བོ་དྷི་སཏྭ་བྷྱཿསརྦ་བིད་པཱུ་ར་པཱུ་ར།སཱུ་ར་སཱུ་ར།ཨ་ཝརྟ་ཡ་ཨ་ཝརྟ་ཡ་སྭཱ་ཧཱ།ཞེས་མཆོད།གསུམ་པ་བཤགས་པ་ནི།སྟོབས་བཞིའི་དམིགས་གནང་དང་ལྡན་པས་ལྟུང་བཤགས།

ཚར་གསུམ་སོགས་དང་།བདག་ཅག་ཐོག་མེད་དུས་ནས་ད་ལྟའི་བར།།ལས་དང་ཉོན་མོངས་སྒྲིབ་པའི་དབང་གྱུར་པས།།སྒོ་གསུམ་མི་དགེ་བགྱིས་དང་བགྱིད་སྩལ་དང་།།རྗེས་སུ་ཡི།
རངས་བགྱིས་ཀུན་མཐོལ་ཞིང་བཤགས།།ཁྱད་པར་སྡོམ་པ་ཚུལ་བཞིན་མ་ཐོབ་དང་།།ཐོབ་ཀྱང་སྲུང་མཚམས་ཕྲ་རགས་ལས་འགལ་ཞིང་།།ཉམས་ན་ཕྱིར་བཅོས་ཐབས་དང་མི་ལྡན་སོགས།།
བཅས་པའི་ལྟུང་བས་གོས་པ་མཐོལ་ཞིང་བཤགས།།མངོན་མཐོ་ངེས་ལེགས་ཡོན་ཏན་ཀུན་གྱི་གཞི།།ངེས་པར་འབྱུང་བའི་ཚུལ་ཁྲིམས་རྨད་བྱུང་བ།།དགེ་བསྙེན་དགེ་ཚུལ་དགེ་སློང་ཟ་མ་སོགས།
སོ་ཐར་སྡོམ་པ་ཉམས་པ་མཐོལ་ཞིང་བཤགས།།བླ་མེད་རྫོགས་སངས་རྒྱས་ཀུན་འབྱུང་བའི་གཞི།།རྒྱལ་སྲས་རྣམས་ཀྱི་བགྲོད་པ་གཅིག་པའི་ལམ།།སྡོམ་དང་ཆོས་སྡུད་སེམས་ཅན་དོན་བྱེད་ཀྱི།།
བྱང་སེམས་བསླབ་པ་ཉམས་པ་མཐོལ་ཞིང་བཤགས།།མ་རྨོངས་ཐབས་མང་དཀའ་བ་མེད་པ་དང་།།དབང་པོ་རྣོན་པོའི་དབང་བྱས་རྡོ་རྗེའི་ཐེག།བྱ་སྤྱོད་རྣལ་འབྱོར་བླ་མེད་ལམ་གྱི་སྲོག།གསང
སྔགས་དམ་ཚིག་ཉམས་པ་མཐོལ་ཞིང་བཤགས།།དངོས་གྲུབ་འབྱུང་གནས་དཔལ་ལྡན་བླ་མ་ལ།།བརྙས་དང་ཐུགས་དཀྲུགས་ལ་སོགས་རྩ་བ་དང་།།དབང་གིས་མ་སྨིན་རིག་མ་བརྟེན་པ་སོགས།།

ཡན་ལག་དམ་ཚིག་ཉམས་པ་མཐོ་ལ་ཞིང་བཤགས།།བླ་མ་ཡི་དམ་ཆོས་སྲུང་ནོར་ལྷ་རྣམས།།སྒོམ་བཟླས་ཏིང་འཛིན་དམ་བཅའ་གཡེལ་བ་དང་།།བསྙེན་སྒྲུབ་སྐོང་བཤགས་ཚོགས་གཏོར་ཆང་།།
པ་སོགས།།སྐུ་གསུང་ཐུགས་ཀྱི་དམ་ཚིག་ཉམས་པ་བཤགས།།སྣོད་པ་ཅུད་ཕུང་ཁམས་སྐྱེ་མཆེད་གདོད་མ་ནས།།ལྷ་སྔགས་ཡེ་ཤེས་ངོ་བོར་རྣམ་དག་ཀྱང་།།ཐ་མལ་རྣམ་པར་རྟོག་པས་རབ
བཅིངས་ནས།།བུམ་དབང་དམ་ཚིག་ཉམས་པ་མཐོལ་ཞིང་བཤགས།།འགྲོ་འོང་སྲོག་དང་རྩོལ་བའི་རྒྱུ་བ་ཀུན།།གྲག་སྟོང་རྡོ་རྗེའི་བཟླས་པར་མ་ཤེས་ཤིང་།།རླུང་དང་གཏུམ་མོའི་རྣལ་འབྱོར
མི་ལྡན་པས།།གསང་དབང་དམ་ཚིག་ཉམས་པ་མཐོལ་ཞིང་བཤགས།།ལྷན་སྐྱེས་ཡེ་ཤེས་འབྱུང་བའི་དཔྱིད་གཅིག་པུ།།དངོས་དང་ཡིད་ཀྱི་ཕྱག་རྒྱ་སྤངས་པ་དང་།།བདེ་སྟོང་དགའ་བཞིའི
ཉམས་མྱོང་དང་བྲལ་བས།།ཤེར་དབང་དམ་ཚིག་ཉམས་ལ་མཐོལ་ཞིང་བཤགས།།གཟུང་འཛིན་འཁྲུལ་པ་ལས་འདས་འོད་གསལ་དབྱིངས།།རྡོ་རྗེ་ནམ་མཁའི་དཀྱིལ་ལྟར་རྣམ་དག་ཀྱང་།།
གློ་བུར་སྤྲོས་པ་དུ་མའི་གཞན་དབང་གིས།།ཚིག་དབང་དམ་ཚིག་ཉམས་པ་མཐོལ་ཞིང་བཤགས།།དབང་བཞིའི་ལམ་གྱི་རྗེས་ཐོབ་རྣལ་འབྱོར་དང་།།བཟའ་དང་སྲུང་བ་མི་འབྲལ་དམ་ཚིག་སོགས།།།

བླ་མེད་གསང་བ་མཆོག་གི་